หุ้นไทยผันผวนหนักปิดลบ4.71จุด
หุ้นไทย13มิ.ย.ดัชนีผันผวนปิดที่ 1,158.22 จุด ลดลง 4.710 จุด มูลค่าซื้อขาย 30,590.74 ล้านบาท
13 มิ.ย. 2555

หุ้นไทย13มิ.ย.ดัชนีผันผวนปิดที่ 1,158.22 จุด ลดลง 4.710 จุด มูลค่าซื้อขาย 30,590.74 ล้านบาท




ดัชนีตลาดหลักทรัพย์แห่งประเทศไทย วันที่ 13 มิ.ย. เคลื่อนไหวผันผวนตลอดทั้งวัน ขึ้นไปจุดสูงสุดที่ 1,166.96 จุด และต่ำสุดที่ 1,152.28 จุด และปิดตลาดที่ 1,158.22 จุด ลดลง 4.71 จุด หรือ 0.41% มูลค่าการซื้อขาย 30,590.74 ล้านบาท 
นายปริญทร์ กิจจาทรพิทักษ์ ผู้บริหารสายงานวิเคราะห์หลักทรัพย์ บริษัทหลักทรัพย์ (บล.) เคทีบี (ประเทศไทย) กล่าวว่า ดัชนีหุ้นไทยยังคงผันผวนในระยะสั้น โดยเคลื่อนไหวทั้งในแดนบวกและลบสลับกัน เนื่องจากความกังวลต่อการเลือกตั้งในประเทศกรีซในวันอาทิตย์นี้ ซึ่งคาดเดาผลการเลือกตั้งได้ยาก
"ถ้าผลออกมาในทางบวกจะทำให้ตลาดสะท้อนไปอีกทางหนึ่งได้เร็ว แต่หากผลอกมาในทางลบตลาดอาจจะอ่อนตัวได้อีก อย่างไรก็ตาม เรามองว่า ตลาดตอบรับข่าวในเชิงลบของกลุ่มยูโรไปมากแล้ว ขณะที่สถานการณ์การเมืองในประเทศยังพักไว้ก่อน ในช่วงปิดสมัยประชุม"นายปริญทร์ กล่าว
สำหรับในวันพรุ่งนี้ นายปริญทร์ คาดว่า ดัชนีจะเคลื่อนไหวผันผวนในกรอบกว้างๆ ระหว่า 1,150-1,170 จุด 
มูลค่าการซื้อขาย 5 อันดับหลักทรัพย์ KBANK มูลค่า 2,000.09 ล้านบาท ปิดที่ 158.00 บาท +2.50 บาท หรือ +1.61% PTTGC มูลค่า 1,691.15 ล้านบาท ปิดที่ 57.00 บาท -2.25 บาท หรือ -3.80% SCB มูลค่า 1,447.37 ล้านบาท ปิดที่ 139.00 บาท ไม่เปลี่ยนแปลงMALEE มูลค่า 1,262.88 ล้านบาท ปิดที่ 79.75 บาท +11.25 บาท หรือ +16.42% TOP มูลค่า 1,061.99 ล้านบาท ปิดที่ 59.00 บาท -2.50 บาท หรือ -4.07%